Onttolan koulun opiskeluhuoltosuunnitelma lukuvuosi 2026 - 2027

1. Arvio opiskeluhuollon kokonaistarpeesta ja käytettävissä olevista opiskeluhuoltopalveluista
	Lukuvuosi  
2025-2026 
	Kouluterveydenhoitaja 
	Koulukuraattori 
	Koulupsykologi 
 

	Valtakunnallinen mitoitus opp./työntekijä 
	460 (THL:n suositus)
	670
	780

	Kontiolahden keskiarvo opp./työntekijä 
	473
	649
	1104

	Onttolan koulu 
	140 opp./0,3 tt

	140 opp./0,4 tt
	140 opp./0,2 tt




2. Kouluyhteisön toimenpiteet yhteisöllisen opiskeluhuollon edistämiseksi
Onttolan koulussa noudatetaan Kontiolahden kunnan opiskeluhuoltosuunnitelmaa ja Onttolan koulun koulukohtaista osiota.
Aikuisten läsnäolo ja yhteiset pelisäännöt luovat perustan turvalliselle koulupäivälle. Koulujen ryhmäytymiskäytänteet, teema- ja toimintapäivät sekä kummioppilastoiminta lisäävät oppilaiden hyvinvointia ja kouluviihtyvyyttä. Onttolan koululla on ajantasainen turvallisuussuunnitelma. Turvallisuussuunnitelmaan on nimetty koulun turvallisuusvastaavat sekä koulun turvallisuuskumppanit. Suunnitelmasta löytyvät myös koulun järjestyssäännöt ja koulukohtaiset toimintaohjeet.
Kouluyhteisön ja opiskeluympäristön terveellisyys ja turvallisuus ovat tärkeitä oppilaan terveyden edistämiselle ja hyvinvoinnille. Välillisesti ne ovat edellytys tulokselliselle oppimiselle. Terveellinen ja turvallinen opiskeluympäristö muodostuu hyvistä fyysisistä, psyykkisistä ja sosiaalista olosuhteista, jotka luovat edellytykset sekä oppilaiden että opettajien työn tuloksille ja hyvinvoinnille sekä edistävät terveellisiä valintoja. Kouluterveydenhuollon laatusuosituksen mukaan koululaisilla tulee olla terveellinen, turvallinen ja esteettisesti viihtyisä oppimisympäristö, jossa on huomioitu fyysisten työolojen, kuten sisäilman laadun, kalusteiden, sosiaalitilojen, säilytystilojen ja koulun siivouksen asianmukainen taso.
Yhteistyötä vanhempien kanssa tehdään tiedottamalla oppilaan ja koulun asioista Wilmassa, pedanetissä, vanhempainilloissa ja oppimiskeskusteluissa. Pedagogisia asiakirjoja käsitellään vuosittain yhteistyössä huoltajien kanssa.



ProKoulu (positiivisesti ryhmässä oppien)
ProKoulu toimii koko koulun yhteisenä toimintamallina, jonka tarkoituksena on tukea positiivista käyttäytymistä koulussa. Tähän sisältyvät mm. hyvän työrauhan ja työskentelyilmapiirin ylläpitäminen, yhteisöllisyyden tukeminen ja kiusaamisen ennaltaehkäiseminen. Toimintamalli tarjoaa koulun kaikille aikuisille yhteiset toimintatavat käyttäytymisen ohjaamiseen ja tuo oppilaille näkyviksi toivottavan käyttäytymisen odotukset. Lukuvuoden ProKoulu-sisältöjen ja tavoitteiden laadintaan osallistuvat kaikki koulun aikuiset ja myös oppilaiden osallistaminen huomioidaan. Toteutus tapahtuu kolmessa jaksossa. Jokaisen jakson sisällöistä ja tavoitteista pidetään yhteinen päivänavaus ja järjestetään materiaalia ryhmien käyttöön. Tavoitteisiin pyritään niin, että aikuiset mallintavat toimintatapoja ja antavat oppilaille positiivista palautetta onnistuneesta toiminnasta. ProKoulu-toimintaa käydään vuosittain läpi yhteisöllisessä oppilashuoltoryhmässä.
Prokoulu-toimintasuunnitelma löytyy kokonaisuudessaan Onttolan koulun Pedanet-sivuilta.
Yhteisöllinen monialainen opiskeluhuolto ja sen toimintatavat
Opiskeluhuolto on tärkeä osa perusopetuksen toimintakulttuuria. Yhteisöllisessä opiskeluhuoltotyössä seurataan, arvioidaan ja kehitetään kouluyhteisön ja oppilasryhmien hyvinvointia. Lisäksi huolehditaan kouluympäristön terveellisyydestä, turvallisuudesta ja esteettömyydestä. Yhteisöllisten toimintatapojen kehittämisessä tehdään yhteistyötä oppilaiden, huoltajien sekä muiden lasten ja nuorten hyvinvointia edistävien viranomaisten ja toimijoiden kanssa. Oppilaiden ja huoltajien osallisuus ja kuulluksi tuleminen on yhteisöllisessä oppilashuollossa tärkeää ja hyvinvointia vahvistavaa. Oppilaiden osallisuuden edistäminen on opetuksen järjestäjän tehtävä. Opiskeluhuolto luo kouluyhteisössä edellytyksiä yhteen kuuluvuudelle, huolenpidolle ja avoimelle vuorovaikutukselle. Osallisuutta lisäävät toimintatavat edesauttavat myös ongelmien ennalta ehkäisyä, niiden varhaista tunnistamista ja tarvittavan tuen järjestämistä. Oppilaalla on oikeus turvalliseen opiskeluympäristöön. Siihen kuuluu fyysinen, psyykkinen ja sosiaalinen turvallisuus. Rauhallinen ilmapiiri edistää työrauhaa.
Koulurakennuksesta sekä opetustiloista ja –välineistä huolehtiminen ylläpitää ympäristön terveellisyyttä ja turvallisuutta. Kouluyhteisöllä on yhtenäiset toimintatavat eri oppimisympäristöissä tapahtuvaa opetusta ja välitunteja varten. Turvallisuuden edistämiseen kuuluvat myös koulukuljetuksia, tapaturmien ennaltaehkäisyä ja tietoturvallisuutta koskevat toimintatavat.
Yhteisöllisen opiskeluhuoltoryhmän koollekutsujana ja puheenjohtajana toimii koulunjohtaja. Lisäksi ryhmässä on erityisopettaja, opettajaedustus, terveydenhoitaja/psykologi/ kuraattori sekä vanhempaintoimikunnan ja oppilaiden edustus.
Ryhmä kokoontuu Onttolan koulussa kaksi kertaa lukuvuoden aikana. Ryhmä seuraa, arvioi ja kehittää kouluyhteisön ja oppilasryhmien hyvinvointia. Ryhmä hyödyntää kehittämistyössä tehtyjä koulu- ja/tai oppilasryhmäkohtaisia selvityksiä, kuten esim. kouluterveyskyselyjä, laajojen terveystarkastusten koonteja, KiVa- koulu yhteenvetoja jne. Ryhmä huomioi hyvinvointia edistävien hankkeiden toiminnan kouluilla esim. Pro-koulu kehittämistoiminta. Ryhmän tavoitteena on oppilaiden ja perheiden osallisuuden edistäminen. Ryhmä arvioi omaa toimintaansa vuosittain ja tekee arvioinnin perusteella tarvittavat muutokset toimintaansa.
Yhteistyö nivelvaiheessa
Keväällä esikoululaiset tutustuvat tulevaan kouluun ja koululuokkaansa. Esiopettaja on täyttänyt kaikista esikoululaisistaan Wilmassa havainnointilomakkeen. Kouluun siirtyvän lapsen lomake käydään läpi esiopettajan ja huoltajan kanssa kevään vanhempainvartissa. Vanhempainvartit pidetään huhti- toukokuussa. Palaveriin osallistuvat esiopettaja, esiopetuksen erityisopettajat, vastaanottavan koulun laaja-alainen erityisopettaja, neuvolan- ja koulun terveydenhoitaja. Lisäksi pidetään tarvittaessa yksilölliset tiedonsiirtopalaverit, joihin osallistuvat esiopettaja, kelto, laaja-alainen erityisopettaja, tuleva luokanopettaja (mahdollisuuksien mukaan mikäli on tiedossa) ja lapsen huoltajat.

Alakoulusta yläkouluun
Alakoulun ja yläkoulun nivelvaiheessa kuraattori ja erityisopettaja tapaavat alakoulun kuudensien luokkien opettajia. Tällöin opettajilla on mahdollisuus välittää oppilaiden koulunkäynnin kannalta merkityksellisiä tietoja yläkoulun käyttöön. Tulevien 7. luokkalaisten vanhempainilta järjestetään keväällä tulevalla yläkoululla.
Poissaolojen seuraaminen, niistä ilmoittaminen ja niihin puuttuminen
Oppilaan poissaoloja seurataan tunneittain. Poissaolot kirjataan Wilma -ohjelmaan, josta huoltajat voivat seurata oppilaidensa poissaoloja. Kaikista poissaoloista vaaditaan huoltajan kuittaus poissaolon syystä. Kaikista luvattomista poissaoloista ilmoitetaan huoltajalle. Puutumme poissaoloihin Kontiolahden poissaolomallin mukaisesti. Onttolan koulussa toimitaan läsnäoloa tukevan toimintakulttuurin mukaisesti.
Toiminta äkillisissä kriiseissä ja uhka- ja vaaratilanteissa
Jokaisella Kontiolahden koululla on ajantasainen turvallisuussuunnitelma. Pelastussuunnitelma ja kriisisuunnitelma löytyvät osoitteesta https://kontiolahti.pelsu.fi/onttolankoulu/ Turvallisuussuunnitelmaan on nimetty koulun turvallisuusvastaavat sekä koulun turvallisuuskumppanit. Suunnitelmasta löytyvät myös koulun järjestyssäännöt ja koulukohtaiset toimintaohjeet. Kriisisuunnitelmaosio sisältää toimintamallin vakavan onnettomuuden tai kuolemantapauksen kohdatessa. Lisäksi koulukohtainen suunnitelma sisältää koulun osion liikenneturvallisuudesta, pelastus-, ensiapu- ja tiedotussuunnitelman. Onttolan koulun turvallisuusvastaavana toimii Pekka Turunen ja varavastaavina Päivi Hukka ja Janne Ahtonen. Koulun kriisiryhmään kuuluvat Päivi Hukka, Eija Penttinen, Janne Ahtonen ja Minna Räsänen.

Toimintavalmiuksien harjoittelu
Syksyisin pidetään turvallisuuskävely henkilökunnan kanssa sekä palo- ja pelastusharjoitus oppilaiden ja henkilökunnan kanssa.

Tarkastusten järjestäminen ja raportointi
Kouluyhteisön ja opiskeluympäristön terveellisyyden ja turvallisuuden tarkastus tulee tehdä kolmen vuoden välein. Kouluterveydenhuollon edustajien, rehtorin ja kiinteistön omistajan edustajan lisäksi tarkastukseen osallistuu myös monia muita tahoja (esim. vanhempaintoimikunta). Tärkeä yhteistyökumppani on terveystarkastaja, sillä oppilaiden fyysisen ympäristön terveellisyyden ja turvallisuuden valvonta kuuluu kunnan terveydensuojeluviranomaisen tehtäviin. Tarkastusmenettelyistä ja aikatauluista sekä puutteiden seuraamismenettelystä sovitaan monialaisesti kouluja opiskeluterveydenhuollon toimintaohjelman ja vuosisuunnitelman laatimisen yhteydessä. Tarkastuksissa todettujen puutteiden seuraaminen kuuluu terveydenhuoltolain mukaan kouluterveydenhuollon tehtäviin.

Tarkastus toteutetaan yhteistyössä kouluterveydenhuollon, koulun/oppilaitoksen, työterveyshuollon, työsuojelun sekä ympäristöterveydenhuollon kanssa. Tarkastuksiin toivotaan mukaan myös oppilaiden ja vanhempien edustajia. Myös Kontiolahden kunnan tekninen osasto osallistuu tarkastuksiin.
Yhteistyötä tehdään terveysneuvonnan ja terveystiedon opetuksen välillä. Kouluterveydenhuolto järjestää mahdollisuuksien mukaan teemapäiviä yhteistyössä koulu- ja nuorisotoimen kanssa.
Koulumme turvallisuussuunnitelma ja kriisisuunnitelma on sähköisessä muodossa syyskuusta 2025 lähtien.


Tupakkatuotteiden ja muiden päihteiden käytön ehkäiseminen ja käyttöön puuttuminen 
Tupakkalaki kieltää tupakkatuotteiden käytön kouluissa, ja opettajilla on oikeus ottaa tällaiset tuotteet haltuunsa ilman voimakeinoja ja luovuttaa ne oppilaan huoltajalle työpäivän jälkeen. Epäiltäessä nuoren käyttävän päihteitä on tärkeää seurata säännöllisesti opiskeluhuollossa hänen tilannettaan koulussa tai oppilaitoksessa ja mahdollisia poissaoloja. Toistuvien havaintojen tai epäilyjen yhteydessä laaditaan kirjallinen suunnitelma seurannasta ja mahdollisesta hoitoonohjauksesta. Päihteitä käyttävää nuorta ja hänen perhettään ei tule jättää yksin, vaan heidät ohjataan tuen piiriin, varmistaen sen saatavuus, kunnan tai oppilaitoksen päihdestrategian mukaisesti. 
Mikäli nuoren epäillään olevan päihtyneenä oppilaitoksen alueella, hänelle voidaan tehdä huumausainetestaus tietyin ehdoin, varmistaen että toiminnan painopiste on nuoren terveyden ja hyvinvoinnin edistämisessä, kuten tuen piiriin ohjaamisessa. Mikäli opiskelijalla on hallussaan huumausaineita oppilaitoksen alueella, tulee ottaa yhteys poliisiin, sillä huumausainelain 5§:n mukaan huumausaineen hallussapito ja käyttö on kiellettyä. Opettajalla ja rehtorilla on työpäivän aikana oikeus ottaa haltuun oppilaalta tai opiskelijalta muussa laissa kielletty esine tai aine, kuten alkoholi- ja rahapelituotteet. Laittomista päihteistä tehdään aina ilmoitus poliisille. 
Mikäli huoli ei koske yksittäistä oppilasta tai opiskelijaa, vaan enemmänkin nuorten myönteistä suhtautumista päihteisiin laajemmin, on oppilaitoksen opiskeluhuoltoryhmän hyvä käynnistää laajempia toimia tilanteen muuttamiseksi.
Onttolan koulun Pedanet- sivuilta kohdasta Hyvinvointi ja turvallisuus löytyy Päihde- ja pelikasvatussuunnitelma. Pohjois-Karjalan päihde- ja pelikasvatusopas



3. Toimenpiteet tarvittavien tukitoimien järjestämiseksi - yksilökohtainen opiskeluhuolto
Yksilökohtainen opiskeluhuolto
Yksilökohtaisella opiskeluhuollolla tarkoitetaan oppilaalle annettavia kouluterveydenhuollon palveluja, opiskeluhuollon psykologi- ja kuraattoripalveluja sekä yksittäistä oppilasta koskevaa asiantuntijaryhmän kokoamista. Kouluterveydenhuollossa toteutettavat laajat terveystarkastukset sekä muut määräaikaistarkastukset ovat osa yksilökohtaista opiskeluhuoltoa ja niistä tehtävät yhteenvedot tuottavat tietoa myös yhteisöllisen opiskeluhuollon toteuttamiseen. Yksilökohtaisen opiskeluhuollon tavoitteena on seurata ja edistää oppilaan kokonaisvaltaista kehitystä, terveyttä, hyvinvointia ja oppimista. Tärkeätä on myös varhaisen tuen turvaaminen ja ongelmien ehkäisy. Oppilaiden yksilölliset edellytykset, voimavarat ja tarpeet otetaan huomioon sekä opiskeluhuollon tuen rakentamisessa että koulun arjessa. Yksilökohtainen opiskeluhuolto perustuu aina oppilaan sekä tarpeen vaatiessa huoltajan suostumukseen. Oppilaan osallisuus, omat toivomukset ja mielipiteet otetaan huomioon häntä koskevissa toimenpiteissä ja ratkaisuissa hänen ikänsä, kehitystasonsa ja muiden henkilökohtaisten edellytystensä mukaisesti. Vuorovaikutus on avointa, kunnioittavaa ja luottamuksellista. Työ järjestetään niin, että oppilas voi kokea tilanteen kiireettömänä ja hän tulee kuulluksi. Opiskeluhuoltotyössä noudatetaan tietojen luovuttamista ja salassapitoa koskevia säännöksiä. Oppilaalla on oikeus saada opiskeluhuollon psykologi- ja kuraattoripalveluja.
Huoltajat tai oppilas itse voivat ottaa yhteyttä koulupsykologiin oppilaan elämäntilanteeseen liittyvissä asioissa. Myös opettaja voi olla yhteydessä psykologiin huoltajan suostumuksella. Muutoin koulupsykologille ohjaudutaan kouluterveydenhoitajan tai yksilökohtaisen asiantuntijaryhmän suosituksella. Koulupsykologi osallistuu yhteistyössä koulun muun henkilöstön kanssa erilaisten ongelmatilanteiden selvittelyyn ja ohjaa oppilaan ja hänen perheensä tarvittaessa myös muiden tukipalvelujen piiriin (esim. sosiaalitoimi, perheneuvola, lasten ja nuorten psykiatriset palvelut).
Koulukuraattori osallistuu koulujen opiskeluhuoltoryhmiin. Huoltajat tai oppilas itse voivat ottaa koulukuraattoriin yhteyttä, jos oppilaalla on pulmia koulunkäynnissä, kaverisuhteissa tai hänen elämässään tapahtuu huomattavia muutoksia. Myös opettaja voi olla yhteydessä kuraattoriin huoltajan suostumuksella. Muutoin koulukuraattorille ohjaudutaan kouluterveydenhoitajan tai yksilökohtaisen asiantuntijaryhmän suosituksella. Koulukuraattorilla käynnit perustuvat vapaaehtoisuuteen. Koulukuraattori tekee yhteistyötä koulun muun henkilöstön kanssa. Koulukuraattori voi tarvittaessa ohjata oppilaan ja hänen perheensä esimerkiksi sosiaalitoimen, perheneuvolan tai lasten ja nuorten psykiatristen palveluiden piiriin.
Yksilökohtainen monialainen asiantuntijaryhmä muodostetaan tapauskohtaisesti, kun herää huoli oppilaan koulunkäynnistä tai hyvinvointiin liittyvästä asiasta. Oppilas ja huoltaja hyväksyvät kokoonpanon kirjallisesti ja kirjattu lupa arkistoidaan. Ryhmässä valitaan vastuuhenkilö, joka kirjaa yksilökohtaisen opiskeluhuollon järjestämiseksi ja toteuttamiseksi tarvittavat tiedot muistioon.

Opiskeluhuollon muistioiden laatiminen ja säilytys
Yhteisöllisten opiskeluhuoltoryhmien muistiot ovat julkisia ja esillä koulun peda.net- sivustolla sekä Kontiolahden kunnan ylläpitämässä verkkoasemassa (L-kansio). Yksilöllisessä opiskeluhuoltotyössä noudatetaan tietojen luovuttamista ja salassapitoa koskevia säännöksiä (mm. julkisuuslain 24§). Salassapidolla tarkoitetaan asiakirja pitämistä salassa ja kieltoa ilmaista salassa pidettävää tietoa suullisesti eli vaitiolovelvollisuutta sekä kieltoa käyttää salaista tietoa omaksi eduksi tai toisen vahingoksi. Salassapitovelvollisuus jatkuu virka- tai työsuhteen jälkeenkin. Yksilöllisen opiskeluhuollon muistiot tallennetaan Wilma-järjestelmään.
Kasvatuskeskustelut ja kurinpidollisten keinojen käyttö
Kasvatuskeskustelun tavoitteena on koulun sääntöjen noudattaminen ja niiden ymmärtäminen, oppilaan kasvun tukeminen sekä kodin ja koulun välinen kasvatuskumppanuus. Kasvatuskeskustelu on hengeltään positiivinen ja sen aikana pyritään oppilaan kanssa yhteistyössä korjaamaan ei-toivottua käyttäytymistä. Keskustelusta vastaa oppilaan luokanopettaja sekä koulunjohtaja ja erityisopettaja. Kaikki ohjaaminen ja ojentaminen eivät johda kasvatuskeskusteluun. Oppilaita huomautetaan asiattomasta toiminnasta aina tarvittaessa; oppilaiden ohjaaminen ja ojentaminen sekä kasvatukselliset keskustelut kuuluvat koulun kasvatustyöhön. Ennen kasvatuskeskustelua kouluilla voi olla käytössä omia käytänteitä hyvän kouluarjen ylläpitämiseksi. Onttolan koulussa epäasiallisesta tai järjestyssääntöjen vastaisesta käyttäytymisestä seuraa Wilmaan laitettava tuntimerkintä, mikäli oppilas ei ole korjannut käyttäytymistään huomautuksista huolimatta. Kun oppilas on saanut samasta aiheesta kolme merkintää tai läksyistä kymmenen merkintää seuraa luokanopettajan kasvatuskeskustelu. Jos oppilas saa   viisi tuntimerkintää, seuraa hänelle koulunjohtajan tai erityisopettajan kasvatuskeskustelu. Kasvatuskeskustelu on ensisijainen keino ennen jälki-istunnon antamista puuttua oppilaan häiritsevään ja epäasiallisen käyttäytymiseen. Kasvatuskeskustelu käydään, jos oppilas häiritsee opetusta, rikkoo koulun järjestyssääntöjä, menettelee vilpillisesti tai kohtelee muita epäkunnioittavasti tai heidän ihmisarvoaan loukkaavasti. Kasvatuskeskustelusta tiedotetaan huoltajille ja varataan heille mahdollisuus tarvittaessa tulla mukaan keskusteluun. Kasvatuskeskustelu merkitään myös Wilmaan.
Kurinpidollisia keinoja ovat perusopetuslain mukaan jälki-istunto, kirjallinen varoitus ja määräaikainen erottaminen. Onttolan koulussa jälki-istunto seuraa silloin, kun oppilaalle on pidetty samasta aiheesta useampi kasvatuskeskustelu tai kyseessä on vakavampi rike esim. väkivaltaisuus.
Opetusta häiritsevä oppilas voidaan määrätä poistumaan opetustilasta tai koulun tilaisuudesta. Työrauhan turvaamiseksi oppilaan oikeus osallistua opetukseen voidaan evätä jäljellä olevan työpäivän ajaksi ja sitä seuraavaksi päiväksi, jos olemassa on vaara, että toisen oppilaan tai muun henkilön turvallisuus kärsii oppilaan väkivaltaisen tai uhkaavan käyttäytymisen vuoksi taikka opetus tai siihen liittyvä toiminta vaikeutuu kohtuuttomasti oppilaan häiritsevän käyttäytymisen vuoksi. Oppilaalla on oikeus oppilashuollon palveluihin tänä aikana.
Lisää tietoa kasvatuskeskustelusta löytyy koulumme Pedanet- sivuilta
Onttolan koulun kouluterveydenhuollon suunnitelma
Oppilaille suoritetaan seuraavat luokkakohtaiset määräaikaistarkastukset ja seulontatutkimukset:
1 lk. koulutulokkaat tarkistettu kesällä. Tarvittaessa jatketaan koulujen alettua.
5 lk. pituus, paino, verenpaine, näkö ja kuulo tarvittaessa. Tytöille ja pojille HPV-rokotus (papilloomavirusrokotus).
2 lk. pituus, paino ja kuulumiset
3 lk. pituus, paino, puberteetin kehitysvaiheen arviointi
4 lk. pituus, paino, ryhtitarkastus, puberteetin kehitysvaiheen arviointi
6 lk. pituus, paino, Tytöille ja pojille HPV-rokotus ja tarvittaessa 2. annos vesirokkorokotetta.

Lääkärintarkastukset ovat 5. - ja 1. luokkalaisille lukuvuoden aikana
Rokotustehosteet tarvittaessa. Vesirokkorokotus halukkaille, jotka eivät ole tautia vielä sairastaneet.

Oppilashuolto palvelee Onttolan koululla lukuvuonna 2026 - 2027 seuraavasti:
kouluterveydenhoitaja Jutta Timonen, koululla ke ja pe, p. 013 330 5629
koulukuraattori Jaana Saharinen, koululla ti ja to p. 050 5714200 ja 013 330 5681
psykologi Sari Mikkonen, ma p. 013 330 9961
Kontiolahden terveysasema 013 330 2216
Fysioterapia 013 330 2601 (myös nettiajanvaraus)
Perheneuvola: psykologi 013 330 5150
sosiaalityöntekijä 013 330 5132
Hammashuolto 013 330 2411 
www.siunsote.fi
Yhteydenpito Wilman kautta tai puhelimitse.  Siunsoten digipalveluiden kiireettömän chat-palvelun kautta.





Erityisruokavaliot
Erityisruokavalioita tarjotaan varhaiskasvatuksessa ja kouluissa niille henkilöille, jotka sitä tarvitsevat. Erityisruokavaliot toteutetaan Käypä hoito -suosituksen mukaisesti. Tavoitteena on välttää tarpeettomia ruokavaliorajoituksia. Erityisruokavalion tarjoamisen edellytyksenä on, että kotona noudatetaan samaa ruokavaliota. Ruokavaliot tulee tarkistaa vuosittain.
Suunnittelemme erityisruokavaliot terveydenhoitajan tai lääkärin kirjoittaman todistuksen perusteella. Todistuksen voit toimittaa kouluissa opettajalle tai keittiölle ja päiväkodeissa henkilökunnalle. Ruokavalion laajentamisesta riittää huoltajien ilmoitus.
Jos noudatat erityisruokavaliota eettisistä tai uskonnollisista syistä, pyydämme sinua täyttämään erityisruokavalioilmoituskaavakkeen. Tämän ilmoituksen avulla voimme varmistaa, että ruokailujärjestelyt vastaavat yksilöllisiä tarpeitasi ja kunnioittavat vakaumuksiasi. Kouluterveydenhuollosta todistus kirjoitetaan ainoastaan vaikeista allergioista.
Miten täyttää kaavake?
1. Lataa kaavake: Voit ladata erityisruokavalioilmoituskaavakkeen tästä linkistä.
2. Täytä tiedot: Täytä kaavakkeeseen kaikki pyydetyt tiedot huolellisesti.
3. Toimita kaavake: Lähetä täytetty kaavake sähköpostitse osoitteeseen mari.laukkanen@kontiolahti.fi tai toimita se suoraan koulun/päiväkodin keittiölle.
Oppilaan sairauden vaatiman hoidon ja lääkityksen järjestäminen koulussa
Oppilaalle laaditaan lääkehoitosuunnitelma yhdessä luokanopettajan ja huoltajien kanssa. Lääkehoitosuunnitelmasta ilmenee, mitä erityistarpeita oppilaalla on koulussa. Huoltajat opastavat opettajia, jotka opettavat oppilasta koulussa. Jos oppilaalla on jokin pitkäaikaissairaus, niin koulunkäynninohjaaja, joka on saanut koulutuksen sairauden hoitoon huolehtii oppilaan lääkityksestä ja hyvinvoinnista koulupäivän ajan. 

4. Yhteistyön järjestäminen oppilaiden ja heidän perheidensä sekä koulussa työskentelevien ja muiden oppilaiden hyvinvointia tukevien tahojen kanssa
Monialainen opiskeluhuollon yhteistyö
Opiskeluhuolto järjestetään monialaisessa yhteistyössä opetustoimen ja sosiaali- ja terveystoimen kanssa siten, että siitä muodostuu toimiva ja yhtenäinen kokonaisuus. Opiskeluhuoltoa toteutetaan yhteistyössä oppilaan ja hänen huoltajansa kanssa ottaen huomioon oppilaan ikä ja edellytykset. Tarvittaessa yhteistyötä tehdään myös muiden toimijoiden kanssa. Kouluyhteisön tai oppilaiden hyvinvoinnissa havaittuihin huolenaiheisiin etsitään ratkaisuja yhdessä oppilaiden ja huoltajien kanssa. Koulussa opiskeluhuolto on kaikkien kouluyhteisössä työskentelevien ja opiskeluhuoltopalveluista vastaavien työntekijöiden tehtävä. Ensisijainen vastuu kouluyhteisön hyvinvoinnista on koulun henkilökunnalla. Opiskeluhuollon palveluja ovat psykologi- ja kuraattoripalvelut sekä kouluterveydenhuollon palvelut. Näiden asiantuntijoiden tehtävät liittyvät niin yksilöön, yhteisöön kuin yhteistyöhön.
Palveluja tarjotaan oppilaille ja huoltajille siten, että ne ovat helposti saatavilla. Palvelut järjestetään lain edellyttämässä määräajassa. Oppilaille ja heidän huoltajilleen annetaan tieto käytettävissä olevasta opiskeluhuollosta ja heitä ohjataan hakemaan tarvitsemiaan opiskeluhuollon palveluja. Oppilaan ja huoltajan osallisuus opiskeluhuollossa, suunnitelmallinen yhteistyö ja opiskeluhuollosta tiedottaminen lisää opiskeluhuollon tuntemusta ja edesauttaa palveluihin hakeutumista. Eri ammattiryhmiin kuuluvien työntekijöiden keskinäinen konsultaatio on tärkeä työmenetelmä opiskeluhuollossa. Opiskeluhuollon tavoitteet, tehtävät ja toteuttamisen periaatteet muodostavat esiopetuksesta toisen asteen koulutukseen ulottuvan jatkumon. Eri koulutusasteiden vuorovaikutus on tärkeää pohdittaessa opiskeluhuollon toimintaa kokonaisuutena. Yhtenäiset käytännöt tukevat eri kehitysvaiheissa oppilaan terveyttä, hyvinvointia ja oppimista. Opiskeluhuollon monialaisen yhteistyön rakenteita, muotoja ja toimintatapoja kehitetään kouluyhteisössä ja eri yhteistyötahojen kanssa. Kehittämistyö edellyttää opiskeluhuollon suunnitelmallista arviointia keväisin.
Kodin ja koulun yhteistyön tavoitteena on lapsen ja nuoren hyvinvoinnin, myönteisen kasvun ja oppimisen tukeminen ja turvaaminen yhteistyössä vanhempien kanssa. Huoltajille tiedotetaan opetussuunnitelmasta, koulun käytänteistä, arvioinnista ja oppilaan tarvitsemista tukimuodoista. Huoltajalla on mahdollisuus osallistua kodin ja koulun väliseen yhteistyöhön sekä osaltaan kouluyhteisön hyvinvoinnin ja turvallisuuden edistämiseen. Oppilashuoltosuunnitelma on nähtävissä vuosisuunnitelman yhteydessä Wilmassa. Käsittelemme oppilashuoltosuunnitelmaa yhteisöllisissä oppilashuoltokokouksissa, joita järjestetään Onttolan koulussa kaksi kertaa vuodessa. Kokouksessa on läsnä vanhempien edustaja.
Kodin ja koulun yhteistyötä ylläpidetään kaksisuuntaisella viestinnällä. Onttolassa on käytössä sähköisen asioinnin Wilma-järjestelmä. Perheitä koskevista yhteisistä asioista tiedotetaan Wilma-viestein sekä tiedottein. Oppilasta koskevista henkilökohtaisista asioista viestitään Wilma-viestein, puhelimitse tai sopimalla tapaaminen. Opettajat ja koulunkäynninohjaajat perehdytetään oppilashuoltosuunnitelmaan YS-kokouksissa.
Kodin ja koulun välistä yhteistyötä kehitetään järjestämällä vanhempainiltoja sekä muita tilaisuuksia ja tapahtumia, joita voivat järjestää koulu ja vanhempaintoimikunta.


5. Suunnitelmat oppilaiden suojaamiseksi väkivallalta, kiusaamiselta ja häirinnältä sekä kriisisuunnitelma
Oppilaiden suojaaminen väkivallalta, kiusaamiselta ja häirinnältä
Onttolan koulussa on laadittu tehdyn oppilaskyselyn perusteella tasa-arvo- ja yhdenvertaisuussuunnitelma huoltajien, oppilaiden, oppilashuollon ja koko henkilöstön kanssa yhteistyössä. Suunnitelma löytyy kokonaisuudessaan peda.net-sivustolta. Onttolan koulussa toteutetaan KiVa Koulun toimintamallia laatusuositusten mukaisesti. KiVa-koulu -toimintamallilla pyritään ennaltaehkäisemään kiusaamista. 1. ja 4. luokkien aikana pidettävillä säännöllisillä oppitunneilla taataan oppilaille sama tietopohja kiusaamisesta. Tunneilla oppilaille jaetaan tietoa kiusaamisen mekanismeista ja itse kiusaamistilanteissa toimimisesta. Ohjelma sisältää yleiset toimenpiteet eli oppitunnit, koulun yhteiset tapahtumat, tiedottamisen, kyselyt, henkilökunnan kouluttamisen ja kiusaamisen ennaltaehkäisyn sekä kohdennetut toimenpiteet eli kiusaamistilanteiden selvittämiskeskustelut. Jokaista selvittämiskeskustelua seuraa seurantajakso, joka voi kestää kahdesta viikosta useisiin kuukausiin. KiVa -koulu -ohjelman laatusuositusten mukaisesti jokaisella koululla on nimetty vastuuhenkilö. Onttolan koulussa KiVa-koulu vastaavana toimii erityisopettaja Eija Penttinen. Muut tiimiläiset ovat englanninopettaja Johanna Haapalainen ja koulunkäynninohjaaja Minna Räsänen. KiVa-koulun toiminnasta tiedotetaan Wilman tiedotteella ja Pedanetissä.

Onttolan koulun suunnitelma oppilaiden suojaamiseksi kiusaamiselta, väkivallalta ja häirinnältä
1.1 Suunnitelman laadinta ja yhteistyö
Tämä suunnitelma perustuu kunnan opetuksen järjestäjän laatimaan oppilaiden suojaamista koskevaan suunnitelmaan. Suunnitelma on laadittu yhteistyössä koulun henkilöstön, oppilaiden, huoltajien sekä tarvittaessa oppilashuollon toimijoiden kanssa.
Koulun yhteisöllinen oppilashuoltoryhmä osallistuu suunnitelman valmisteluun, arviointiin ja päivittämiseen. Oppilaiden osallisuutta toteutetaan esimerkiksi oppilaskunnan kautta ja huoltajien näkemyksiä kerätään vanhempainilloissa sekä kyselyiden avulla.
Kaikki kouluyhteisön jäsenet ovat vastuussa turvallisen, yhdenvertaisen ja kunnioittavan toimintakulttuurin ylläpitämisestä.

1.2 Kiusaamisen, väkivallan ja häirinnän määrittely, tunnistaminen ja ennaltaehkäisy
Kiusaaminen
Kiusaaminen on tahallista ja toistuvaa toimintaa, jossa yksi tai useampi henkilö aiheuttaa toiselle pahaa mieltä, kärsimystä tai vahinkoa. Kiusaaminen voi olla:
· fyysistä (esim. töniminen, lyöminen)
· sanallista (esim. haukkuminen, uhkailu)
· sosiaalista (esim. ryhmän ulkopuolelle sulkeminen)
· digitaalista (esim. loukkaavat viestit ja julkaisut)
Väkivalta
Väkivallalla tarkoitetaan henkilön fyysisen tai psyykkisen koskemattomuuden loukkaamista tai sen uhkaa.
Häirintä
Häirintä on ihmisarvoa loukkaavaa käyttäytymistä, joka voi liittyä esimerkiksi sukupuoleen, alkuperään, uskontoon, kieleen, vammaisuuteen tai muihin henkilökohtaisiin ominaisuuksiin.
Tunnistaminen
Kiusaamista, väkivaltaa ja häirintää tunnistetaan:
· oppilaiden ja henkilöstön havainnoilla
· keskusteluilla oppilaiden kanssa
· huoltajien yhteydenotoilla
· oppilashuollon työssä
· kyselyillä ja hyvinvointikartoituksilla
Ennaltaehkäisy
Koulussa ehkäistään kiusaamista, väkivaltaa ja häirintää:
· vahvistamalla yhteisöllisyyttä ja työrauhaa
· opettamalla tunne- ja vuorovaikutustaitoja
· harjoittelemalla ristiriitojen rakentavaa ratkaisemista
· toteuttamalla yhteisiä sääntöjä ja toimintatapoja
· valvomalla välitunteja aktiivisesti
· puuttumalla epäasialliseen käyttäytymiseen välittömästi
· tekemällä yhteistyötä huoltajien kanssa

1.3 Väkivaltaan, kiusaamiseen ja häirintään puuttuminen
Kaikki koulun aikuiset ovat velvollisia puuttumaan tietoonsa tulleisiin kiusaamis-, väkivalta- ja häirintätapauksiin viipymättä.
1.3.1 Riitojen selvittely
Tavalliset ristiriidat pyritään ratkaisemaan mahdollisimman varhaisessa vaiheessa.
Toimintatapa:
1. Osapuolia kuullaan rauhallisesti.
2. Tilanne selvitetään puolueettomasti.
3. Sovitaan toimintatavoista ja hyvityksestä.
4. Seurataan tilanteen kehittymistä.
Tarvittaessa mukaan kutsutaan huoltajat ja oppilashuollon työntekijät.
1.3.2 Väkivalta ja aggressiivinen käyttäytyminen
Väkivaltatilanteissa ensisijaisena tavoitteena on kaikkien turvallisuuden varmistaminen.
Toimenpiteet:
· tilanteen välitön keskeyttäminen
· asianosaisten erottaminen toisistaan
· ensiavun järjestäminen tarvittaessa
· tapahtuman selvittäminen
· yhteydenotto huoltajiin
· tarvittavat kasvatuskeskustelut ja kurinpitotoimet
· yhteistyö oppilashuollon kanssa
Vakavissa tilanteissa tehdään tarvittavat ilmoitukset viranomaisille.
1.3.3 Kiusaaminen
Kiusaamiseen puututaan aina.
Toimintatapa:
1. Kiusaamisesta saatu tieto kirjataan.
2. Osapuolia kuullaan erikseen.
3. Huoltajille ilmoitetaan asiasta.
4. Sovitaan konkreettisista toimenpiteistä.
5. Tilannetta seurataan sovitun ajan.
6. Tarvittaessa käsittely siirretään oppilashuoltoryhmälle.
Mikäli kiusaaminen jatkuu, käytetään opetussuunnitelman ja lainsäädännön mukaisia kasvatus- ja kurinpitokeinoja.
1.3.4 Häirintä
Häirintään puututaan välittömästi.
Toimenpiteet:
· tapahtumien selvittäminen
· häirinnän lopettaminen
· osapuolten tukeminen
· huoltajien informointi
· tarvittaessa oppilashuollolliset tukitoimet
· tilanteen seuranta
1.3.5 Rasismi ja syrjintä
Koulu noudattaa yhdenvertaisuuden periaatteita eikä hyväksy rasismia tai syrjintää missään muodossa.
Toimenpiteet:
· välitön puuttuminen rasistisiin tai syrjiviin tekoihin, puheisiin ja symboleihin
· asian selvittäminen kaikkien osapuolten kanssa
· huoltajien informointi
· kasvatukselliset toimenpiteet
· tarvittaessa kurinpidolliset toimenpiteet
· yhdenvertaisuutta edistävät keskustelut ja oppimiskokonaisuudet

1.4 Suunnitelman päivittäminen, siihen perehdyttäminen ja siitä tiedottaminen
Suunnitelma tarkistetaan vuosittain lukuvuoden alussa tai tarvittaessa useammin.
Perehdyttäminen toteutetaan:
· henkilöstön lukuvuoden aloituspalavereissa
· uusien työntekijöiden perehdytyksessä
· oppilaiden kanssa lukuvuoden alussa
· huoltajille tiedottamalla Wilman kautta
Suunnitelma on saatavilla koulun henkilöstölle, oppilaille ja huoltajille.


1.5 Seuranta ja arviointi
Suunnitelman toteutumista seurataan osana koulun oppilashuoltotyötä.
Seurantakeinoja ovat:
· kirjattujen tapausten määrä ja käsittely
· henkilöstön havainnot
· oppilas- ja huoltajakyselyt
· kouluterveyskyselyn tulokset
· yhteisöllisen oppilashuoltoryhmän arvioinnit
Arvioinnin perusteella toimintatapoja kehitetään ja suunnitelmaa päivitetään vastaamaan koulun tarpeita.
 Toiminta äkillisissä kriiseissä ja uhka- ja vaaratilanteissa
Jokaisella Kontiolahden koululla on ajantasainen turvallisuussuunnitelma. Turvallisuussuunnitelmaan on nimetty koulun turvallisuusvastaavat sekä koulun turvallisuuskumppanit. Suunnitelmasta löytyvät myös koulun järjestyssäännöt ja koulukohtaiset toimintaohjeet. Kriisisuunnitelmaosio sisältää toimintamallin vakavan onnettomuuden tai kuolemantapauksen kohdatessa. Lisäksi koulukohtainen suunnitelma sisältää koulun osion liikenneturvallisuudesta, pelastus-, ensiapu- ja tiedotussuunnitelman. Onttolan koulun turvallisuusvastaavana toimii Pekka Turunen ja varavastaavina Päivi Hukka ja Janne Ahtonen. Koulun kriisiryhmään kuuluvat Päivi Hukka, Eija Penttinen, Janne Ahtonen ja Minna Räsänen.
Onttolan koulun turvallisuussuunnitelma, joka pitää sisällään pelastussuunnitelman ja kriisisuunnitelman on syksystä 2025 nähtävänä sähköisenä versiona osoitteessa kontiolahti.pelsu.fi. Työntekijät ovat velvollisia lukemaan sivuston syksyisin ja kuittaamaan sen luetuksi. Myös uudet työntekijät ohjataan lukemaan sivuston työsuhteen alussa ja kuittaamaan luetuksi.
Toimintavalmiuksien harjoittelu
Syksyisin pidetään turvallisuuskävely henkilökunnan kanssa sekä palo- ja pelastusharjoitus oppilaiden ja henkilökunnan kanssa.
Koulun järjestyssäännöt
Koulun järjestyssäännöt on hyväksytty koulutuslautakunnassa ja ne ovat nähtävillä koulun Pedanet-sivuilla.
Tapaturmien ehkäiseminen sekä ensiavun järjestäminen ja hoitoonohjaus
Kouluissa on SPR:n ensiapukurssin käyneitä opettajia sekä muuta henkilökuntaa. Ensiapukaapit on sijoitettu niin, että ea-tarvikkeet ovat mahdollisimman helposti saatavilla. Erityistä huomiota on kiinnitetty siihen, että kaapit ovat niissä tiloissa, joissa riskin tapaturmille on suuri, esimerkiksi käsityön luokat ja liikuntatilat. Lisäksi ensiapukaappi on opettajanhuoneessa. Kouluterveydenhoitajan paikalla ollessa paikalla maanantaisin ja keskiviikkoisin hänen luokseen voi hakeutua ensiapua vaativissa tilanteissa. Koulussamme on käytössä lääkehoidon suunnitelma, johon koko henkilökunta on tutustunut ja noudattavat sitä.
Tasa-arvo ja yhdenvertaisuussuunnitelma 
Suunnitelma toimii pohjana Onttolan koulun tasa-arvon ja yhdenvertaisuuden edistämistyölle. Tasa-arvo- ja yhdenvertaisuussuunnitelmaa päivitetään vuosittain lukuvuosisuunnitelman laadinnan yhteydessä. Suunnitelmaa täydentää Onttolan koulun opiskeluhuoltosuunnitelma. Suunnitelmat ovat osa vuosisuunnitelmaa ja ovat luettavissa Wilmassa sekä Peda.net- sivustolla. Suunnitelman toteutumisessa otetaan huomioon oppilaiden, huoltajien ja henkilökunnan osallistaminen.
Lakitaustaa
Tasa-arvolaissa mainitut syrjintäperusteet ovat sukupuoli ja sukupuolivähemmistöön kuuluminen. Sen mukaan syrjintää ovat välitön syrjintä, välillinen syrjintä sekä seksuaalinen ja sukupuoleen perustuva häirintä. (Tasa-arvolaki 7 §)
Yhdenvertaisuuslaissa mainitut syrjintäperusteet ovat ikä, alkuperä, kansalaisuus, kieli, uskonto, vakaumus, mielipide, poliittinen toiminta, ammattiyhdistystoiminta, perhesuhteet, terveydentila, vammaisuus, seksuaalinen suuntautuminen ja muu henkilöön liittyvä syy. (Yhdenvertaisuuslaki 8 §)
Perustuslaissa syrjintä on kielletty kaikilla henkilöön liittyvillä perusteilla. (Perustuslaki 6 §)
Tasa-arvo tilanteen selvitys
Tasa-arvo- ja yhdenvertaisuustilanteen selvittämiseksi voidaan järjestää kaikille luokka-asteille kysely.  Kyselyn tuloksia käytetään tasa-arvo- ja yhdenvertaisuustyön edistämisen perustana.
Onttolan koulun tasa-arvo ja yhdenvertaisuussuunnitelma näkyy liitteineen Onttolan koulun Pedanet -sivuilla.
6.Suunnitelman toteuttaminen, seuranta ja päivittäminen
Syksyllä laaditun ja päivitetyn opiskeluhuoltosuunnitelman toteutumista seurataan keväisin lukuvuosisuunnitelman arvioinnin yhteydessä. Tarvittaessa suunnitelmaan päivitetään.
Opettajainkokouksissa, yhteisöllisessä opiskelijahuoltoryhmässä, oppilastoimikunnassa sekä vanhempaintoimikunnassa käsitellään oppilashuoltosuunnitelmaa tarpeen mukaan.
Onttolan alakoulun tasa-arvo- ja yhdenvertaisuussuunnitelma lv.2026-2027
1. Johdanto ja lähtökohdat
Onttolan alakoulun tasa-arvo- ja yhdenvertaisuussuunnitelman tarkoituksena on edistää yhdenvertaisuutta ja tasa-arvoa kouluyhteisössä sekä ehkäistä ja puuttua syrjintään. Suunnitelma perustuu perusopetuslakiin, yhdenvertaisuuslakiin ja tasa-arvolakiin sekä Opetushallituksen ohjeisiin. Suunnitelmaa sovelletaan kaikkeen koulun toimintaan: opetukseen, kasvatukseen, oppilashuoltoon ja arjen käytäntöihin.
Suunnitelma koskee kaikkia kouluyhteisön jäseniä: oppilaita, henkilökuntaa ja huoltajia.
2. Tasa-arvon ja yhdenvertaisuuden määritelmät
· Tasa-arvo tarkoittaa sukupuolten välistä yhdenvertaisuutta sekä sukupuoleen perustuvan syrjinnän ehkäisyä.
· Yhdenvertaisuus tarkoittaa sitä, että kaikki ihmiset ovat yhdenvertaisia riippumatta esimerkiksi iästä, alkuperästä, kielestä, uskonnosta, vammasta, terveydentilasta tai muista henkilöön liittyvistä tekijöistä.
3. Nykytilanteen arviointi
Onttolan alakoulussa vallitsee turvallinen ja myönteinen ilmapiiri. Oppilaita kohdellaan pääsääntöisesti tasapuolisesti, ja koulussa noudatetaan yhteisiä sääntöjä. Kehittämiskohteita ovat:
· oppilaiden osallisuuden vahvistaminen
· erilaisten oppijoiden huomioiminen opetuksessa
· kiusaamisen ja syrjinnän ennaltaehkäisy
· sukupuolisensitiivinen kasvatus
Nykytilannetta arvioidaan säännöllisesti oppilaskyselyiden, keskustelujen ja oppilashuollon havaintojen avulla.
4. Tavoitteet
· Edistää jokaisen oppilaan tasa-arvoista ja yhdenvertaista kohtelua
· Lisätä tietoisuutta tasa-arvosta ja yhdenvertaisuudesta
· Vahvistaa turvallista ja syrjimätöntä oppimisympäristöä
· Ehkäistä kiusaamista, häirintää ja syrjintää
· Tukea oppilaiden osallisuutta ja hyvinvointia
5. Toimenpiteet
5.1 Opetus ja kasvatus
· Hyödynnetään monipuolisia opetusmenetelmiä ja eriytetään opetusta tarpeen mukaan
· Käytetään oppimateriaaleja, jotka huomioivat moninaisuuden
· Toteutetaan sukupuolisensitiivistä pedagogiikkaa
· Keskustellaan luokissa tasa-arvosta, yhdenvertaisuudesta ja toisten kunnioittamisesta
5.2 Oppilashuolto ja hyvinvointi
· Puututaan kiusaamiseen välittömästi koulun toimintamallien mukaisesti
· Tarjotaan matalan kynnyksen tukea oppilaille
· Yhteistyö kodin ja koulun välillä
5.3 Koulun toimintakulttuuri
· Selkeät säännöt ja yhdenmukaiset käytännöt
· Aikuisten esimerkillinen toiminta
· Oppilaiden osallistaminen päätöksentekoon esimerkiksi oppilaskunnan kautta
6. Vastuut
· Rehtori vastaa suunnitelman toteutumisesta
· Opettajat ja koulunkäynninohjaajat toteuttavat suunnitelmaa arjessa
· Oppilashuolto tukee ja seuraa hyvinvointia
· Oppilaat ja huoltajat osallistuvat yhteiseen vastuuseen
7. Seuranta ja arviointi
Suunnitelman toteutumista arvioidaan vuosittain. Arvioinnissa hyödynnetään:
· oppilaskyselyitä
· hyvinvointikyselyitä
· henkilökunnan ja huoltajien palautetta
Suunnitelmaa päivitetään tarvittaessa arvioinnin pohjalta.
8. Voimaantulo
Tämä tasa-arvo- ja yhdenvertaisuussuunnitelma tulee voimaan lukuvuonna 2026–2027 ja on voimassa toistaiseksi

TASA - ARVO -   JA  YHDENVERTAIS UUS SUUNNITELMA    Koulun nimi:   ONTTOLAN KOULU  

Suunnitelman voimassaoloaika (esim. lukuvuodet tai päivämäärät):   LV 202 6 - 2027  

Suunnitelmat laatijat  (Kirjaa, ketkä ovat osallistuneet suunnitelman laatimiseen (esim. opettajat, oppilaat, huoltajat). Kuvaa,  miten oppilaat ovat osallistuneet suunnitelman laatimiseen ja miten huoltajille on varattu mahdollisuus tulla kuulluksi  edistämistoimenpiteistä  

  Tasa - arvo -   ja yhdenvertaisuussuunitelma on laadittu yhdessä  oppilaiden  ja   opettajien kanssa.  Oppilaille on pidetty Forms - kysely   keväällä 2026 . Huoltajia on kuultu yhteisöllisessä  oppilashuoltoryhmän kokouksessa.    

Kuvaus tasa - arvo -   ja yhdenvertaisuustilanteen selvittämisestä   Kuvaa, miten koulun tasa - arvo -   ja yhdenvertaisuustilannetta on kartoitettu. Mainitse käytetyt menetelmät (esim. kyselyt, keskustelut,  tilastot), osallistujat (oppilaat, huoltajat, henkilökunta) ja miten tuloksia on arvioitu. Kirjaa myös kartoituksen tuloks et: koulun vahvuudet ja  kehittämiskohteet sekä arvio edellisten toimien onnistumisesta.  

Tilanteen selvitys:  kartoitus/ kysely  vähintään  joka 3. vuosi:  

MITEN  KARTOITETTU  KÄYTETYT  MENETELMÄT  OSALLISTUJAT  TULOSTEN  ARVIOINTI  KOULUN VAHVUUDET JA  KEHITTÄMISKOHTEET  EDELLISTEN  TOIMIEN  ARVIOINTI  

  Forms - kysely      Jokaisessa  luokassa on  teetetty kysely.   Onttolan  koulun oppilaat  Opettajankokouksissa   Yhteisöllisissä OHR  kokouksissa   Oppilastoimikunnan  kokouksissa    Onttolan koulun vahvuuksia  ovat turvallisuuden tunne ja  koulussa viihtyminen .    Koulun ilmapiiri on hyvä niin  henkilökunnan kuin  oppilaidenkin keskuudessa.      Onttolan koulussa voitaisiin  kehittää  kiinnittämällä erityistä  huomiota yksinäisyyteen   ja  yhteisiin peleihin ja  - leikkeihin  vapaissa tilanteissa .     Rehtori vastaa  suunnitelmien  toteutumisesta      Opettajat ja  ohjaajat  toteuttavat  suunnitelmaa  arjessa      Oppilashuolto  tukee ja seuraa  hyvinvointia      Oppilaat ja  huoltajat  osallistuvat  yhteiseen  vastuuseen  


image2.emf
Kartoituksen pohjalta k äytännön tavoitteet ja toimenpiteet sekä aikataulu tasa - arvon ja  yhdenvertaisuuden edistämiseksi   Kirjaa tähän  tavoitteiksi ja kehittämistoimenpiteiksi keskeisimmät ja merkittävimmät asiat, jotka  ovat nousseet esiin yhdenvertaisuus -   ja tasa - arvotilanteen selvittämisessä .  Mainitse aikataulut, vastuuhenkilöt ja miten toimenpiteistä  tiedotetaan kouluyhteisölle   (oppilaat, huoltajat, henkilökunta) :  

   

TAVOITTEET  TOIMENPITEET  AIKATAULU  VASTUUHENKILÖT  TIEDOTTAMINEN   

     Edistää jokaisen  oppilaan tasa - arvoista ja  yhdenvertaista kohtelua      Lisätä tietoisuutta tasa - arvosta ja  yhdenvartaisuudesta      Vahvistaa turvallista ja  syrjimätöntä  oppimisympäristöä      Ehkäistä kiusaamista,  häirintää ja syrjintää      Tukea oppilaiden  osallisuutta ja  hyvinvointia       Puututaan kiusaamiseen  välittömästi koulun  toimintamallisen  mukaisesti.      Tarjotaan matalan  kynnyksen tukea oppilaille      Yhteistyö kodin ja koulun  välillä      Hyödynnetään  monipuolisia  opetusmenetelmiä ja  eriytetään opetusta  tarpeen mukaan.      Käytetään  oppimateriaaleja, jotka  huomioivat moninaisuuden      Toteutetaan  sukupuolisensitiivistä  pedagogiikkaa      Keskustellaan luokissa tasa - arvosta,  yhdenvertaisuudesta ja  toisen kunnioittamisesta      LV 2026 - 2027  Rehtori   Opettaja ja ohjaajat   Oppilaat   Huoltajat  Wilma - viestillä  

Suunnitelman hyväksyminen ja toteutumisen seuranta .  Kuvaa, miten suunnitelma on hyväksytty (esim. opettajakunta, johtokunta) ja miten sen  toteutumista seurataan.    

  Toteutumista seurataan lukuvuosisuunnitelman arvioinnin yhteydessä   keväisin .    Yhteisöllisessä OHR - kokouksissa ja oppilastoimikunnan kokouksissa keskustellaan  myös toteutumisesta.        

https://www.oph.fi/fi/teemat - ja - kehittaminen/tasa - arvo - ja - yhdenvertaisuus/sanoista - tekoihin - opas - toiminnalliseen - tasa - arvo - ja - yhdenvertaisuussuunnitteluun - koulussa  


